**BULETIN DE INFORMAŢII EUROPENE**

**2 - 6 iulie 2018**

# **POR - Ghidul solicitantului pentru apelul de proiecte 8.1/8.2/1 - Ambulante, in consultare publica**

Luni, 2 Iulie 2018

|  |
| --- |
| **Autoritatea de Management pentru Programul Operational Regional 2014 - 2020 lansează în consultare publică Ghidul solicitantului, Condiții specifice de accesare a fondurilor în cadrul apelului de proiecte POR/2018/8/8.1/8.2/1 - Ambulanţe, beneficiar Inspectoratul General pentru Situaţii de Urgentă (IGSU) în parteneriat cu Inspectoratele judeţene pentru Situaţii de Urgenţă (ISU).**Documentul este publicat pe site la secţiunea [**Ghiduri Specifice POR 2014-2020**](http://www.inforegio.ro/ro/por-2014-2020/ghiduri-specifice-2014-2020.html).Eventualele observații și propuneri pot fi transmise la adresa **regio@mdrap.ro**, până în data de 04.07.2018, inclusiv. |

Sursa: Ministerul Dezvotării Regionale și Administrației Publice

# **POR - A fost aprobat Ghidul solicitantului pentru apelul ”Imbunatatirea calitatii si a eficientei ingrijirii medicale de urgenta” - Ambulante**

Vineri, 6 Iulie 2018

|  |
| --- |
| Ghidul Solicitantului - Condiții specifice de accesare a fondurilor aferent apelului de proiecte dedicat achiziţionării ambulanţelor, în cadrul Programului Operaţional Regional (POR) 2014-2020, a fost aprobat astăzi, 06.07.2018, prin ordin al ministrului dezvoltării regionale şi administrației publice nr. 5249/06.07.2018 și este publicat în [**site-ul programului**](http://www.inforegio.ro/ro/por-2014-2020/apeluri-proiecte.html).„*Ghidul Solicitantului - Condiții specifice de accesare a fondurilor în cadrul apelului de proiecte POR/2018/8/8.1/8.2/1-Ambulanţe”* conține informațiile specifice necesare în vederea deschiderii apelului de proiecte, referitoare la specificitatea proiectelor, modalitatea de completare și de depunere a cererii de finanțare, condiții de eligibilitate ale solicitantului de finanţare şi ale proiectului, precum şi o descriere a etapelor de verificare, evaluare şi contractare a proiectelor. De asemenea, sunt incluse instrucțiuni de completare a cererii de finanțare de către solicitanți.Depunerea cererilor de finanțare se face utilizând sistemul electronic - aplicația MySMIS, în perioada 09.07.2018, ora 12:00 - 12.08.2018, ora 12:00.Apelul este de tip non-competitiv, bazat pe proiecte pre-identificate, valoarea eligibilă fiind între 1 milion şi 30 milioane euro. Solicitanţii eligibili sunt Inspectoratul General pentru Situaţii de Urgentă (IGSU), în parteneriat cu Inspectoratele judeţene pentru Situaţii de Urgenţă (ISU) ale fiecarui judeţ care aparţine regiunilor de dezvoltare eligibile pentru finanţare (Nord-Est, Sud-Est, Sud-Muntenia, Sud-Vest, Vest, Nord-Vest şi Centru).**\* \* \***Programul Operațional Regional 2014-2020 este unul dintre programele operaționale din perioada de programare 2014-2020 implementate în România, cofinanțate din fondurile europene structurale și de investiții şi gestionate de Ministerul Dezvoltării Regionale şi Administraţiei Publice, în calitate de Autoritate de Management. |

Sursa: Ministerul Dezvotării Regionale și Administrației Publice

# **Agenda Teritoriala 2020 si Agenda Urbana a UE, in atentia expertilor MDRAP**

Marti, 3 Iulie 2018

|  |  |
| --- | --- |
| Experții Ministerului Dezvoltării Regionale și Administrației Publice (MDRAP) au participat, în perioada 2-3 iulie, la Viena (Austria), la reuniunile grupurilor de lucru pentru revizuirea Agendei Teritoriale 2020 (Task Force for the renewal of the Territorial Agenda 2020 - TFTAEU) și a Agendei Urbane (Urban Agenda Technical Preparatory Group - UATPG), organizate în contextul Președinției Austriece a Consiliului Uniunii Europene.Grupul de lucru privind coeziunea teritorială - TFTAEU a fost constituit în cadrul Președinției bulgare și funcționează în cadrul Rețelei Punctelor de Contact pentru Coeziune Teritorială, pentru a asigura coordonarea între statele care asigură Președinția Consiliului UE în procesul de revizuire a Agendei Teritoriale 2020.În mod similar, Grupul de lucru pentru Agenda urbană-UATPG a fost constituit în cadrul Grupului pentru Dezvoltare Urbană, pentru a susține procesul de elaborare și implementare a Agendei Urbane a UE.Grupurile de lucru sunt constituite la nivel de experți din statele membre care au deținut/dețin/vor deține Președinția Consiliului UE (două Președinții anterioare, Președinția în curs, trei Președinții viitoare), la care se adaugă actorii interesați – Comisia Europeană, Comitetul Regiunilor, EUROCITIES și Consiliul European al Municipalităților și Regiunilor.În cadrul reuniunii Grupului de lucru privind Coeziunea teritorială - TFTAEU a fost rediscutat mandatul grupului de lucru și s-au trecut în revistă activitățile necesare revizuirii Agendei Teritoriale: concluziile președințiilor anterioare și ale reuniunilor directorilor generali și stabilirea direcțiilor de cooperare cu ESPON. A doua parte a evenimentului a fost dedicată dezbaterilor legate de revizuirea Agendei Teritoriale: posibile funcții ale reînnoirii Agendei, viziunea, interesele strategice ale actorilor interesați, sinergii cu alte proiecte politice (Agenda Urbană, Politica de Coeziune etc.), pașii de urmat și calendarul procesului de actualizare a Agendei Teritoriale. Un punct important l-a reprezentat și prezentarea intențiilor și a priorităților statelor care vor deține Președinția la Consiliul UE.La reuniunea Grupului de lucru pentru Agenda urbană - UATPG au fost dezbătute tematica noilor parteneriate (resurse, activități pregătitoare), reperele pentru Reuniunea informală a miniștrilor responsabili cu dezvoltarea urbană (pe care o va organiza România în anul 2019), monitorizarea și transparentizarea procesului de implementare a Agendei Urbane a UE și organizarea următoarelor reuniuni ale grupului de lucru.România va deține Președinția Consiliului UE începând cu 1 ianuarie 2019, iar în această calitate va coordona activitățile grupurilor de lucru privind Agenda teritorială și Agenda urbană, având un rol important și în procesul de revizuire a Agendei Teritoriale 2020 și în implementarea și continuarea Agendei Urbane a UE.Totodată, în perioada Președinției, România, prin intermediul MDRAP, va organiza la Consiliul UE reuniunile acestor grupuri de lucru și reuniunile specifice cooperării informale în domeniile coeziune teritorială și dezvoltare urbană, la nivel de experți și directori generali, precum și reuniunea miniștrilor responsabili cu dezvoltarea urbană.Sursa: Ministerul Dezvotării Regionale și Administrației Publice**Victor Negrescu: „România va găzdui Summit-ul European al Regiunilor și Orașelor, în perioada exercitării Președinției României la Consiliul Uniunii Europene“** Data: 03.07.2018 Ministrul delegat pentru Afaceri Europene, Victor Negrescu, a participat, marți, 3 iulie 2018, la Bruxelles, la reuniunea Biroului Comitetului European al Regiunilor.Discuțiile s-au axat pe evoluția procesului de pregătire privind preluarea de către România a Președinției Consiliului Uniunii Europene, prezentarea aspectelor de interes pentru România, relevante din perspectiva cooperării cu Comitetul European al Regiunilor, respectiv stabilirea unor obiective preliminare în perspectiva găzduirii de către România a Summit-ului European al Regiunilor și Orașelor, în perioada exercitării Președinției României la Consiliul Uniunii Europene. În acest context, ministrul delegat pentru Afaceri Europene a trecut în revistă cei patru piloni tematici care vor sta la baza agendei de lucru a Președinției României la Consiliul Uniunii Europene, care vizează  „Europa convergenței: creștere, coeziune, competitivitate, conectivitate“, „Europa siguranței“, „Europa, actor global“ și „Europa valorilor comune“. Oficialul român a evidențiat, de asemenea, rolul pe care l-au jucat reprezentanții României din Comitetul European al Regiunilor în cadrul procesului de consultare privind tematicile de interes ale Președinției României la Consiliul Uniunii Europene, prin intermediul propunerilor formulate și printr-o participare activă la dezbaterile din cadrul Forumul „EU-RO 2019“.*„Agenda de lucru a Preşedinţiei României la Consiliul Uniunii Europene va avea în prim-plan cetățeanul european, iar țara noastră va urmări ca prin activitatea desfășurată să pună în valoare beneficiile pe care o Uniune puternică şi coezivă le poate aduce fiecărui locuitor al spațiului comunitar. În acest sens, apreciem rolul Comitetului European al Regiunilor de a oferi regiunilor și orașelor posibilitatea de a se implica în mod direct în procesul legislativ european, asigurându-se că punctele de vedere și nevoile autorităților locale și regionale sunt respectate. Un parteneriat solid cu autorităţile locale, colaborare pe care dorim s-o intensificăm în contextul exercitării acestui mandat, poate sprijini în mod real avansarea agendei europene, iar găzduirea de către România a celei de-a opta ediții a Summit-ului European al Regiunilor și Orașelor va transmite un puternic mesaj de coeziune, ca expresie a unităţii între statele, regiunile și orașele din Uniunea Europeană, într-un moment important pentru viitorul proiectului european“*, a declarat Victor Negrescu. **Informații suplimentare**România va asuma, în perioada 1 ianuarie - 30 iunie 2019, Președinția Consiliului Uniunii Europene. Acest mandat se asigură prin rotație între statele membre ale Uniunii Europene la fiecare șase luni. În timpul exercitării Președinției, România va reprezenta Consiliul Uniunii Europene în dialogul cu celelalte instituții europene, în special Comisia Europeană și Parlamentul European, lucrând de asemenea în strânsă coordonare cu Președintele Consiliului European în cadrul procesului decizional.Președinția rotativă asigură gestionarea curentă a agendei europene și prezidarea formațiunilor sectoriale ale Consiliului la toate nivelurile (ministerial, ambasadorial și tehnic), cu excepția Consiliului Afaceri Externe. Președinția trebuie să acționeze ca un mediator imparțial, concentrându-se în principal pe prezentarea de propuneri de compromis, capabile să conducă la adoptarea de poziţii comune ale statelor membre | http://www.mdrap.gov.ro/skin/frontend/images/btn-up.gifhttp://www.mdrap.gov.ro/skin/frontend/images/btn-dn.gif |

Sursa. Ministerul Afacerilor Externe

# **Ministrul delegat pentru Afaceri Europene, Victor Negrescu: „Am lansat astăzi un nou format de discuții cu cetățenii despre Uniunea Europeană: #VorbimDespreEuropa“**

Data: 06.07.2018

Ministerul Afacerilor Externe, prin ministrul delegat pentru Afaceri Europene, Victor Negrescu, a lansat vineri, 6 iulie 2018, în comuna Șag din județul Timiș, un nou format de discuții cu cetățenii despre Uniunea Europeană – #VorbimDespreEuropa.

*„Conversația de astăzi, directă și sinceră, cu un număr definit de persoane, din grupe de vârste diferite, alese în mod aleatoriu din localitate, organizată în frumosul parc recent reamenajat, s-a desfășurat pe un ton pozitiv și constructiv, concentrându-se pe distanța între deciziile europene și realitățile de zi cu zi ale cetățenilor. Prin acest nou format dorim să integrăm în viziunea României privind viitorul Uniunii Europene părerile și așteptările reale ale oamenilor, fără intermediari sau bariere impuse de formatele obișnuite“,* a declarat ministrul delegat pentru Afaceri Europene, Victor Negrescu.

În desfășurarea acțiunii din comuna Șag s-au mai implicat Primăria din localitate, prin primarul Flavius Roșu, și Consiliul Județean Timiș, prin consilierul județean Alexandru Iovescu.

Județul Timiș va fi gazda mai multor reuniuni pe perioada Președinției României la Consiliul Uniunii Europene, prin prisma deciziei Consiliului Interministerial pentru pregătirea și exercitarea Președinției României la Consiliul Uniunii Europene de a organiza reuniuni în toate zonele țării. În acest context, ministrul delegat pentru Afaceri Europene a mai avut o întâlnire cu președintele Consiliului Județean Timiș, Călin Dobra, pentru a discuta despre aspectele organizatorice care vor fi întreprinse împreună pentru buna reușită a evenimentelor propuse a fi organizate în județ.

*„Doresc să mulțumesc Consiliului Județean Timiș pentru disponibilitatea de a se implica, alături de Guvernul României, în organizarea mai multor evenimente pe parcursul Președinției României la Consiliul Uniunii Europene. Județul Timiș poate contribui la imaginea de țară pe care vrem să o promovăm pe perioada mandatului nostru atât datorită rolului determinant pe care l-a avut în declanșarea Revoluției din 1989 și în lupta pentru reinstaurarea democrației, cât și prin prisma faptului că în 2021 Timișoara va deveni Capitală Culturală Europeană“*, a explicat ministrul delegat pentru Afaceri Europene.

 Sursa: Ministerul Afacerilor Externe

# **Ministerul Afacerilor Externe a lansat procedura privind cooperarea cu partenerii asociativi în vederea organizării de acțiuni în marja Președinției României la Consiliul Uniunii Europene**

Data: 05.07.2018

Ministerul Afacerilor Externe anunță lansarea procedurii operaționale privind cooperarea cu partenerii asociativi în vederea organizării de acțiuni în marja Președinției României la Consiliul Uniunii Europene.

Documentul, care este disponibil pentru aplicanți începând de joi, 5 iulie 2018, stabilește modalitatea de acordare de către Ministerul Afacerilor Externe, a patronajului Președinției României la Consiliul Uniunii Europene, respectiv a  statutului de eveniment partener al Președinției României la Consiliul Uniunii Europene („Friends of the Presidency“).

*„Ne dorim ca proiectul Preşedinţiei României la Consiliului Uniunii Europene să aibă impact la nivelul întregii societăţi. Efortul nostru este de a stimula participarea şi implicarea tuturor celor interesaţi pe parcursul celor șase luni de mandat, în completarea celor aproximativ 1.400 de reuniuni externe, care urmează a fi găzduite cu predilecție de sediile Consiliului Uniunii Europene, și a celor circa 300 de evenimente pe care le vom organiza în toată țara. După ce un alt demers pe care l-am inițiat, Forumul «EU-RO 2019», a generat idei constructive care au fost integrate în procesul de fundamentare a agendei Președinției României la Consiliul Uniunii Europene, mizăm din nou pe ambiția, potențialul și profesionalismul partenerilor asociativi, astfel încât vocea cetățenilor români să se facă auzită la nivelul factorilor de decizie ai Uniunii Europene“*, a declarat ministrul delegat pentru Afaceri Europene, Victor Negrescu.

Procedura, care poate fi accesată pe site-ul de prezentare a pregătirilor pentru Preşedinţia României la Consiliul Uniunii Europene (<http://www.romania2019.eu/patronaj/>), se aplică în vederea integrării în marja mandatului pe care România îl va exercita în primul semestru al anului viitor a diferitelor evenimente cu tematică culturală, profesională, socială, academică, civică, desfășurate la nivel local, național și internațional, prin acordarea patronajului Președinției României la Consiliul Uniunii Europene, pe baza îndeplinirii unor criterii, inclusiv a obținerii avizului ministerului de linie care gestionează tema respectivă. Evenimentele de acest tip, care nu vor îndeplini toate criteriile, vor putea beneficia de statutul de evenimente partenere ale Președinției.

Sunt eligibile pentru obținerea patronajului sau a statutului de parteneri ai Președinției României la Consiliul Uniunii Europene persoanele juridice cu sediul în România sau în străinătate. Acestea includ următoarele categorii: entități publice; autorități locale; organizații non-guvernamentale; școli generale, licee, universități, institute de cercetare; organizații românești din diaspora care își desfășoară activitatea în străinătate.

Patronajul acordat evenimentelor organizate în perioada 1 ianuarie – 30 iunie 2019, care nu poate îmbrăca forma unui sprijin financiar, va consta în:  dreptul de utilizare a logo-ului oficial al Președinției României la Consiliul Uniunii Europene pe toate materialele promoționale ale evenimentului; includerea evenimentului în calendarul evenimentelor organizate în marja Președinției României la Consiliul Uniunii Europene; participarea unui reprezentant al Ministerului Afacerilor Externe sau al ministerului de linie care gestionează tematica respectivă la eveniment, respectiv difuzarea materialelor de prezentare ale Președinției României la Consiliul Uniunii Europene.

Evenimente care nu îndeplinesc criteriile de acordare a patronajului nu vor putea utiliza sigla Președinției, dar vor putea beneficia, prin includerea în categoria „Friends of the Presidency“, de sprijin prin participarea unui reprezentant al Ministerului Afacerilor Externe sau al ministerului de linie care gestionează tematica respective, respectiv prin difuzarea materialelor de prezentare ale Președinției României la Consiliul Uniunii Europene.

**Informații suplimentare**

România va asuma, în perioada 1 ianuarie – 30 iunie 2019, Președinția Consiliului Uniunii Europene. Acest mandat se asigură prin rotație între statele membre ale Uniunii Europene la fiecare șase luni.

În timpul exercitării Președinției, România va reprezenta Consiliul Uniunii Europene în dialogul cu celelalte instituții europene, în special Comisia Europeană și Parlamentul European, lucrând de asemenea în strânsă coordonare cu Președintele Consiliului European în cadrul procesului decizional.

Sursa: Ministerul Afacerilor Externe

# **Victor Negrescu: „Un dialog solid cu cetățenii, la nivelul întregii țări, poate genera contribuții consistente pentru viitorul Uniunii Europene“**

Data: 07.07.2018

Ministrul delegat pentru Afaceri Europene, Victor Negrescu, a participat vineri, 6 iulie 2018, la Arad, la o nouă consultare cetățenească privind viitorul Uniunii Europene, având ca tematică „Europa, actor global“, unul dintre pilonii viitoarei agende a Președinției României la Consiliul Uniunii Europene.

Evenimentul, organizat de Ministerul Afacerilor Externe şi Institutul European din România, în parteneriat cu Comisia pentru apărare, ordine publică şi siguranţă naţională din Camera Deputaților şi beneficiind de sprijinul Universităţii de Vest „Vasile Goldiș“, s-a bucurat de prezența deputatului Dorel-Gheorghe Căprar, președintele Comisiei pentru apărare, ordine publică şi siguranţă naţională din Camera Deputaților, precum și a numeroși reprezentanţi ai autorităţilor publice locale, jurnaliști, exponenţi ai mediului asociativ și academic și cetățeni ai județului Arad.

*„Cetățeanul trebuie să fie parte activă a întregului procesul decizional european, iar definirea liniilor prioritare viitoare ale proiectului comunitar nu poate fi făcută decât prin implicarea locuitorilor săi și prin racordarea politicilor publice la așteptările acestora. Un dialog solid cu cetățenii, la nivelul întregii țări, poate genera contribuții consistente pentru viitorul Uniunii Europene și este cu atât mai important în contextul procesului de pregătire a Președinției României Consiliului Uniunii Europene din primul semestru al anului viitor. Nu am ales întâmplător să organizăm această consultare cetăţenească având ca tematică «Europa, actor global» la Arad, acolo unde, în urmă cu un secol, omul de cultură Vasile Goldiş, un precursor al ideii europene, spunea că nu doar solidaritatea prezentului, ci și solidaritatea dintre trecut şi viitor este indispensabilă pentru asigurarea păcii şi securităţii în Europa şi în lume“*, a spus Victor Negrescu.

Ministrul delegat a făcut referire și la importanța Politicii de Securitate și Apărare Comună din perspectiva României și a responsabilității mandatului pe care țara noastră îl va exercita în perioada 1 ianuarie – 30 iunie 2019.

*„Ținând cont de natura transnațională a provocărilor cu care se confruntă Europa – presiuni de ordin securitar, negocierile privind Brexit, amenințarea terorismului, ascensiunea populismului, schimbările climatice, criza migrației sau provocările economice și financiare – este evident că abordarea lor eficientă implică un demers comun, coordonat al statelor membre. Din perspectiva României, dezvoltarea rolului și a responsabilităților Uniunii Europene în domeniul securității și apărării a reprezentat unul dintre reperele fundamentale ale cadrului strategic național. Încă din momentele inițiale ale acestui proiect, am participat activ la procesul de reflecție pe aceste teme, contribuind, totodată, cu mijloace și capabilități civile și militare, în misiunile și operațiile derulate în diferite zone geografice. În contextul Președinției României la Consiliul Uniunii Europene, ne vom calibra activitatea astfel încât propunerile de compromis acceptate la nivelul statelor membre să genereze efecte vizibile și cuantificabile la nivelul securității cetățenilor“*, a subliniat Victor Negrescu.

**Informații suplimentare**

Ministerul Afacerilor Externe, prin ministrul delegat pentru Afaceri Europene, și Institutul European din România au lansat pe 9 mai 2018 o serie de „Consultări cetățenești pentru viitorul Uniunii Europene“. Ciclul de evenimente are ca scop dezbaterea liniilor prioritare viitoare ale proiectului comunitar și se înscrie în cadrul generat de inițiativa lansată la nivel european și andosată la nivelul statelor membre (documentul „Inițiativa Consultărilor cetățenilor UE – cadrul comun” / „EU Citizens’ Consultations Initiative – Joint Framework”). Consultările cetățenești constituie astfel cadrul democratic pentru a dezbate cele mai importante teme la nivel european, atât cele care privesc direct România și pe cetățenii săi, cât și cele relevante pentru viitorul Uniunii Europene.

Evenimentul de lansare la nivel național a avut loc, în 9 mai, la București, în Aula Bibliotecii Centrale Universitare „Carol I“, în contextul aniversării Zilei Europei, cu participarea reprezentanților administrației publice centrale, ai Parlamentului României, ai corpului diplomatic acreditat la București, ai mediului academic, exponenților mediului asociativ, ai instituțiilor de învățământ din București, elevilor, studenților și reprezentanților mass-media.

Consultările continuă, în perioada iulie – septembrie 2018, în diferite localități din principalele regiuni istorice ale României, iar concluziile vor fi prezentate la București, în luna octombrie a acestui an.

Sursa: Ministerul Afacerilor Externe

# **Victor Negrescu: „Vom crea în continuare oportunități prin care voluntari și stagiari pot sprijini Președinția României la Consiliul Uniunii Europene“**

Data: 04.07.2018

Ministrul delegat pentru Afaceri Europene, Victor Negrescu, a participat, miercuri, 4 iulie 2018, la ceremonia de închidere a programului-pilot „Voluntari ai Președinției României la Consiliul Uniunii Europene“ și le-a mulțumit personal celor 38 de voluntari care și-au desfășurat activitatea, în perioada aprilie – iunie 2018, în cadrul direcțiilor Unității  pentru Pregătirea Președinției României la Consiliul Uniunii Europene din Ministerul Afacerilor Externe.

În afara activităților curente din cadrul instituției, voluntarii s-au implicat activ la organizarea și desfășurarea evenimentelor din cadrul ciclul de „Consultări cetățenești privind viitorul Uniunii Europene“, precum și a altor acțiuni de informare dedicate Președinției României la Consiliul Uniunii Europene, organizate sub egida campaniei „Dialoguri Europene“.

*„Președinția României la Consiliul Uniunii Europene își propune să pună în prim-plan cetățeanul, astfel încât fiecare român să simtă că acest proiect îi aparține. În acest sens, mă bucur să constat că programul-pilot de voluntariat a reprezentat un succes, iar entuziasmul manifestat de participanți a fost pe măsură. Voi rămâne fidel, în continuare, principiului de a le oferi tuturor celor interesați șansa de a participa și de a contribui cu ideile lor la pregătirea și exercitarea Președinției României la Consiliul Uniunii Europene, iar în săptămânile ce urmează vom da startul înscrierilor pentru a coopta o nouă serie de voluntari, urmând ca ulterior să demarăm și programul oficial de internship al mandatului pe care îl vom prelua la 1 ianuarie 2019*“, a declarat ministrul delegat pentru Afaceri Europene, Victor Negrescu.

Ministerul Afacerilor Externe, prin ministrul delegat pentru Afaceri Europene, a lansat la 1 aprilie 2018 programul-pilot „Voluntari ai Președinției României la Consiliul Uniunii Europene“, urmând ca activitatea de voluntariat dedicată mandatului pe care România îl va exercita în primul semestru al anului viitor să fie extinsă, ulterior, și în cadrul altor ministere.

**Informații suplimentare**

România va asuma, în perioada 1 ianuarie - 30 iunie 2019, Președinția Consiliului Uniunii Europene. Acest mandat se asigură prin rotație între statele membre ale Uniunii Europene la fiecare șase luni. În timpul exercitării Președinției, România va reprezenta Consiliul Uniunii Europene în dialogul cu celelalte instituții europene, în special Comisia Europeană și Parlamentul European, lucrând de asemenea în strânsă coordonare cu Președintele Consiliului European în cadrul procesului decizional.

Președinția rotativă asigură gestionarea curentă a agendei europene și prezidarea formațiunilor sectoriale ale Consiliului la toate nivelurile (ministerial, ambasadorial și tehnic), cu excepția Consiliului Afaceri Externe. Președinția trebuie să acționeze ca un mediator imparțial, concentrându-se în principal pe prezentarea de propuneri de compromis, capabile să conducă la adoptarea de poziţii comune ale statelor membre.

Sursa: Ministerul Afacerilor Externe

## **Modificări asupra Legii privind societățile agricole și alte forme de asociere în agricultură**

În Ședința Guvernului din 5 iulie 2018 a fost adoptată Legea pentru modificarea și completarea Legii nr. 36/1991 privind societățile agricole și alte forme de asociere în agricultură ce reglementează cadrul juridic al înființării și desfășurării activității societăților agricole.

În vederea transformării societăților agricole **în formele societare reglementate de Legea societăților nr. 31/1990 a fost promovată** Legea nr. **31/2017 pentru completarea Legii nr.** [36/1991](http://www.madr.gov.ro/AppData/Users/raluca.panait/AppData/Local/Microsoft/Windows/INetCache/Content.Outlook/AppData/Local/Microsoft/Windows/INetCache/sintact%204.0/cache/Legislatie/temp67326/00000735.htm) **privind societățile agricole şi alte forme de asociere în agricultură**. Pentru aplicarea Legii 31/2017, era necesară elaborarea de norme metodologice de către Ministerul Finanțelor Publice, acțiune care nu a putut fi finalizată fără a modifica norma primară (Legea 36/1990) care cenzurează, în forma actuală, procesul de transformare pentru societățile agricole la nivel de lege.

Astfel, *pentru reglementarea transformării societăților agricole în societăți, au fost corelate dispozițiile Codului Civil cu cele ale Legii societăților nr. 31/1990, după cum urmează*:

* Reformularea unor prevederi, pentru corelarea cu dispozițiile art. 232 – 241 din Codul Civil și cu cele ale Legii societăților nr. 31/1990;
* Introducerea unor prevederi referitoare la reorganizarea prin transformare a societății agricole, concomitent cu înființarea societății reglementată de Legea nr. 31/1990;
* Includerea unor dispoziții privind drepturile și obligațiile asociaților, patrimoniul societății, documentațiile și formalitățile ce trebuie efectuate;
* Introducerea unor prevederi referitoare la procedura și termenele de înmatriculare a noii societăți la Oficiul Registrului Comerțului;

Abrogarea art. III din Legea nr. 31/2017 pentru completarea Legii nr. 36/1991 privind societățile agricole și alte forme de asociere în agricultură.

Sursa: Ministerul Agriculturii și Dezvoltării Rurale

## **Ministrul Petre Daea a participat la două întâlniri de lucru în Austria și Germania**

Petre Daea, ministrul Agriculturii și Dezvoltării Rurale, a participat în perioada 27-29 iunie la două întâlniri de lucru pe plan extern: prima întâlnire a avut loc *în Austria cu* *doamna Elisabeth Kostinger, ministrul federal pentru sustenabilitate și turism*, în prezența E.S Bogdan Mazuru, ambasador al României în Austria, iar cea de-a doua întâlnire *în Germania cu doamna Julia Klöckner, ministrul federal pentru alimentație și agricultură*, alături de E.S Emil Hurezeanu, ambasador extraordinar și plenipotențiar al României în Germania.

În vederea unei tranziții cât mai eficiente între Președinții, ministrul Petre Daea s-a deplasat în Austria unde a avut un dialog cu omologul austriac pentru a discuta aspectele specifice preluării negocierilor pe dosarele din aria de competență. Austria își propune să avanseze negocierile privind alocările financiare pentru Politica Agricolă Comună, unul din obiective fiind acela de a menține la nivelul UE a unei agriculturi multifuncționale, în paralel cu promovarea și conservarea zonelor rurale, cu accent pe regiunile cele mai dezavantajate, precum cele montane. Președinția austriacă va depune toate eforturile ca dosarul privind practicile comerciale neloiale în domeniul agriculturii să avanseze și sunt șanse mari ca acesta să fie finalizat de Președinția română. La fel ca și România, Austria consideră că PAC trebuie să beneficieze de un buget cel puțin la nivelul celui actual. Pentru România este deosebit de important ca noua Politică Agricolă Comună să își păstreze structura pe cei doi Piloni, să existe flexibilitate între aceștia, iar povara administrativă pentru fermieri să fie redusă pentru a putea răspunde obiectivelor privind securitatea alimentară.

Tot în cadrul acestei vizite s-a discutat și despre posibilitatea ca experți din România să participe  alături de experți austrieci la reuniunile Grupurilor de Lucru din cadrul Consiliului UE pentru a dobândi experiență și a putea gestiona și prelua cu ușurință dosarele.

În cadrul vizitei de la Berlin cu doamna Julia Klöckner, ministrul federal pentru Alimentație și Agricultură au fost abordate subiecte legate de prioritățile Președinției României la Consiliul UE, identificarea unor puncte comune de interes pe care Germania ar putea să le susțină, precum și organizarea unor acțiuni comune pe perioada Expoziției Internaționale Săptămâna Verde 2019 (18 - 27 ianuarie 2019),  în vederea creșterea vizibilității României în plan internațional.

În acest sens ministrul federal al agriculturii, Julia Klöckner a declarat:

„Mă bucur foarte mult ca l-am primit pe omologul meu român. Colaboram strâns, cu încredere, el va prelua Președinția UE anul viitor, pentru șase luni. Este important să cunoaștem situația agriculturii în țările noastre partenere din UE. Dorim să identificăm punctele comune în pozițiile noastre și să colaborăm la un concept unitar pentru viitoarea politică agrară. Relațiile bune și dialogul cu partenerii europeni sunt obligatorii. Ele reprezintă premisa pentru a întări unitatea în Europa - de aceea voi intensifica în continuare colaborarea bazată pe încredere cu România“.

Klöckner a explicat că fermierii europeni trebuie să depășească o serie de provocări. De aceea, o politică agrară comună, modernizată și nebirocratică va trebui pe viitor să creeze condiții viabile pentru fermierii noștri.

La rândul său, ministrul Petre Daea  a declarat că ”avem un interes comun – să ne conectăm pe obiective puternice. Ne bucurăm că împărtășim același punct de vedere cu Germania, întrucât nici România nu susține plafonarea plăților directe către fermieri, temă esențială pentru PAC și, implicit, pentru agricultura românească. Totodată, ne onorează invitația Germaniei de a organiza împreună FORUMUL GLOBAL PENTRU ALIMENTAȚIE ȘI AGRICULTURĂ anul viitor, în contextul în care România va deține în 2019 Președinția Consiliului UE ”.

Sursa: Ministerul Agriculturii și Dezvoltării Rurale

## [**Peste 168.000 de gospodării din 15 județe vor avea acces la internet de calitate, prin proiecte finanțate din fonduri europene**](http://www.fonduri-ue.ro/presa/comunicate/2484-peste-168-000-de-gospodarii-din-15-judete-vor-avea-acces-la-internet-de-calitate-prin-proiecte-finantate-din-fonduri-europene)

Data:06 Iulie 2018

Românii din aproximativ 168.000 de gospodării situate în zone care nu au rețele de comunicații electronice în bandă largă vor putea beneficia de internet de mare viteză datorită unor proiecte finanțate din fonduri europene.

Ministerul Fondurilor Europene, prin AM POC (Programul Operațional Competitivitate) și Ministerul Comunicațiilor și Societății Informaționale, prin OI pentru Promovarea Societății Informaționale, au lansat Ghidul Solicitantului aferent Acțiunii 2.1.1 - Îmbunătățirea infrastructurii în bandă largă și a accesului la internet.

Scopul acestor investiții este dezvoltarea digitală a zonelor rurale la același nivel cu cea înregistrată în mediul urban.

Pot solicita finanțare microîntreprinderile, întreprinderile mici, mijlocii sau mari, care sunt furnizori de comunicații electronice de cel puțin 3 ani neîntrerupt.

Beneficiarii direcți ai acestor proiecte sunt locuitorii din **3.223 localități din județele Tulcea, Bacău, Brăila, Botoșani, Buzău, Cluj, Călărași, Dâmbovița, Giurgiu, Ialomița, Iași, Neamț, Prahova, Suceava și Vaslui.**

Proiectele vor putea fi depuse în perioada 6 august – 4 octombrie 2018.

Valoarea unui proiect variază între 1,05 și 4,66 milioane euro, în funcție de tipul de solicitant și de indicatorii propuși.

Durata maximă de implementare a proiectului este de cel mult 36 luni de la data semnării contractului de finanțare.

Cererile de finanțare se vor depune prin aplicația electronică MySMIS2014, cu toate anexele solicitate prin ghid. Modalitățile de utilizare a aplicației MySMIS2014 sunt publicate pe site-urile https://2014.mysmis.ro și <http://www.fonduri-ue.ro/>

Sursa: Ministerului Fondurilor Europene